**ถอดบทเรียนโครงการกองทุนสุขภาพตำบลเขาพระนอน**

**เรื่อง** โครงการพัฒนาเกษตรอินทรีย์เกษตรกรปลอดภัยจากสารเคมีตกค้างในกระแสเลือด ตำบลเขาพระนอน ปี 2560

**ความเป็นมาและความสำคัญของปัญหา**

จังหวัดกาฬสินธุ์ มีการดำเนินงานดูแลสุขภาพเกษตรกรมาอย่างต่อเนื่อง โดยมีการอบรมเจ้าหน้าที่สาธารณสุขให้มีความรู้ความเข้าใจในการดำเนินงานเฝ้าระวังโรคพิษจากสารกำจัดศัตรูพืช การอบรมเกษตรกรในพื้นที่ที่มีการใช้สารเคมีกำจัดศัตรูพืชในกลุ่มปลูกพืช ผัก ผลไม้ เรื่อง อันตรายจากการใช้สารเคมีกำจัดศัตรูพืช การจัดบริการตรวจระดับเอนไซม์โคลีนเอสเตอเรส เพื่อให้เกษตรกรมีความตระหนักถึงโอกาสเสี่ยงในการได้รับอันตรายจากสารเคมีกำจัดศัตรูพืช

  จากการตรวจระดับเอ็นไซม์โคลีนเอสเตอเรส ของกลุ่มที่ประกอบอาชีพเกษตรกรรมในปี 255๙ โดยเจ้าหน้าที่สาธารณสุขประจำโรงพยาบาลส่งเสริมสุขภาพตำบลบ้านพุทธรักษา ตำบลเขาพระนอน พบว่าผลตรวจสุขภาพของกลุ่มที่ประกอบอาชีพเกษตรกรรม 15-60 ปีจำนวน 400 คน พบอัตราผู้มีระดับโคลีนเอสเตอเรสในกระแสโลหิต มีระดับความเสี่ยงจำนวน 102 คน คิดเป็นร้อยละ 42.21 ไม่ปลอดภัยจำนวน   33 คน คิดเป็นร้อยละ 12.32 ปลอดภัยจำนวน 129 คนคิดเป็นร้อยละ 51.65 และทางโรงพยาบาลส่งเสริมสุขภาพตำบลบ้านพุทธรักษา  ได้ดำเนินการหาปัจจัยที่มีผลต่อการใช้สารเคมี พบว่ากลุ่มชาวนาส่วนใหญ่ไม่เคยผ่านการอบรมเกี่ยวกับการใช้สารเคมีที่ถูกวิธีจากภาครัฐ และพบปัญหาอุปสรรคในการป้องกันสารเคมี คือ ปัญหาการใช้ถุงมือ การใช้แว่นตา และการสวมรองเท้าบูท ชาวนาไม่สามารถปฏิบัติตนได้อย่างถูกต้องตามหลักวิชาการ  เกษตรกรส่วนใหญ่เชื่อว่าร่างกายทนต่อสารเคมีในปริมาณมากได้

              โรงพยาบาลส่งเสริมสุขภาพตำบลบ้านพุทธรักษา เพื่อเป็นการเฝ้าระวังป้องกันและลดอันตรายจากสารเคมีกำจัดศัตรูพืชในเกษตรกร โรงพยาบาลส่งเสริมสุขภาพตำบลบ้านพุทธรักษา ตำบลเขาพระนอน จึงได้จัดทำโครงการพัฒนาเกษตรอินทรีย์เกษตรกรปลอดภัยจากสารเคมีตกค้างในกระแสเลือด ตำบลเขาพระนอน ปี 2560 ขึ้น เพื่อให้เกษตรกรเกิดความตระหนักในการป้องกันตนเองจากการใช้สารเคมี เพื่อความปลอดภัยต่อสุขภาพของตนเอง

**วัตถุประสงค์**

1.เพื่อตรวจหาสารเคมีในเลือดเกษตรกรผู้ใช้และสัมผัสสารเคมี

2.เพื่อให้กลุ่มเกษตรกรผู้สารและสัมผัสสารเคมี มีความรู้และความเข้าใจและปฏิบัติในการป้องกันอันตรายจากการใช้สารเคมีได้อย่างถูกต้อง

3.เพื่อให้เกษตรกรที่มีผลเลือดไม่ปลอดภัยและมีความเสี่ยงเข้าสู้กระบวนการในการปรับเปลี่ยนพฤติกรรมและขับสารเคมีออกจากร่างการ

**กลุ่มเป้าหมาย**

เกษตรกรผู้สัมผัสสารเคมีตำบลเขาพระนอน หมู่ 9 จำนวน 100 คน

**เครื่องมือที่ใช้**

1.แบบวัดความรู้ก่อนและหลัง

2.แบบคัดกรองสารเคมีในเลือดเกษตรกรก่อนหลัง

**ขั้นตอนการดำเนินงาน**

 วิธีดำเนินการ

1.ทบทวนแผนทางเดินยุทธศาสตร์ตำบลเขาพระนอน

2.จัดทำแผน/โครงการเพื่อขออนุมัติจากทองทุนสุขภาพตำบลเขาพระนอน

3.ประชุมชี้แจง/ประชาคมชานบ้านเพื่อหานแนวทางร่วม

4.สำรวจขึ้นทะเบียนกลุ่มเป้าหมาย

5.ประเมินความเสี่ยงด้วยแบบประเมินความเสี่ยง

6.ตรวจคัดกรองสารเคมีกลุ่มเสี่ยงครั้งที่ 1

7.ตรวจเลือดซ้ำ ครั้งที่ 2 ในกลุ่มเสี่ยงและกลุ่มปลอดภัย

8.แปลผลการตรวจ

9.ปรับเปลี่ยนพฤติกรรมในกลุ่มไม่ปลอดภัยและขับสารเคมีออกจากร่างกาย

10.สรุปและประเมินผล